Document ID: 31996R1350

KOMISSION ASETUS (EY) N:o 1350/96,
annettu 11 päivänä heinäkuuta 1996,
raakatupakka-alalle säädetyn palkkiojärjestelmän soveltamista koskevista yksityiskohtaisista säännöistä annetun asetuksen (ETY) N:o 3478/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 (1), sellaisena kuin se on viimeksi muutettuna asetuksella (EY) N:o 415/96 (2), ja erityisesti sen 7 artiklan,
sekä katsoo, että
asetuksen (ETY) N:o 2075/92 5 artiklan a alakohdan säännösten mukaisesti palkkioiden maksun edellytyksenä on se, että tupakanlehtien on oltava lähtöisin kullekin lajikkeelle määrätyltä tuotantoalueelta,
komission asetuksen (ETY) N:o 3478/92 (3), sellaisena kuin se on viimeksi muutettuna asetuksella (EY) N:o 259/96 (4), 1 artiklan 2 kohdan mukaisesti tuotantoalueet arvioidaan uudelleen joka vuosi, jotta niitä voidaan tarvittaessa mukauttaa markkinoiden määrälliseen ja laadulliseen muutokseen,
tuotantoalueet hyväksytään perinteisten tupakan tuotantoalueiden perusteella; asianomaiset jäsenvaltiot voivat tietyn lajikeryhmän tuotannon moitteettoman hallinnon vuoksi ja vakuuskattonsa asettamissa rajoissa pyytää tällaisen perinteisen alueen lisäämistä hyväksyttyjen tuotantoalueiden luetteloon,
Saksan pyynnön johdosta ja ottaen huomioon, että pyynnön kohteena olevat kolme aluetta ovat perinteisiä tuotantoalueita, olisi muutettava asetuksen (ETY) N:o 3478/92 liitettä I, jossa vahvistetaan hyväksytyt tuotantoalueet,
Itävallan liittymisen vuoksi olisi määriteltävä itävaltalaisen Dark air-cured -lajikkeen tuotannon tuotantoalueet ja siihen sovellettava kosteuspitoisuus; tämän vuoksi olisi muutettava asetuksen (ETY) N:o 3478/92 liitteitä I ja III,
tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3478/92 seuraavasti:
1. Korvataan liitteessä I oleva osa III "Dark air-cured" tämän asetuksen liitteellä.
2. Korvataan liitteessä III oleva kohta III seuraavasti:
TAULUKON PAIKKA
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan vuoden 1996 ensimmäisestä sadosta alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä heinäkuuta 1996.

Labels: 7
11
17
6